SAJTÓKÖZLEMÉNY

a Debreceni Egyetem partnerségével megvalósuló InnovaSPA (Interreg Europe) projekt virtuális romániai tanulmányútjáról

A Debreceni Egyetem 2018 júniusában kezdte meg a termálterápiákra vonatkozó szakpolitikák fejlesztését célul kitűző InnovaSPA című projekt megvalósítását.

A romániai Centru régió fürdőibe tett virtuális tanulmányút több, mint 70 résztvevőt vonzott az Erdély szívében elhelyezkedő központi régióba. Mindez október végén történt, amikor az InnovaSPA projektben partner Regionális Fejlesztési Ügynökség megszervezte a projekt ötödik tanulmányútját, amely az első olyan volt, amely a vírushelyzet miatti korlátozások okán online került megrendezésre.

A tanulmányút első részét Centru régió termál ökoszisztémájának bemutatására szántán a szervezők. Bemutatkozott a *Román Balneológiai Társaság, a Román Balneológiai Turizmusba Befektetők Szervezete (OPTBR), az Erdélyi Regionális Balneoturisztikai Klaszter*, és a *WEGA INVEST* nevű helyi vállalat is, amely a természetes gyógyvizet palackozza.

Francia, magyar, lett, litván, portugál és szlovén projektpartnerek és stakeholderek vettek részt a tanulmányúton, ahol román kollégáik kalauzolták őket virtuális látogatásukon a régió legismertebb balneológiai területein, bemutatva annak természeti erőforrásait (ásványvizek, termálvizek, sós vizek, sóbarlangok, terápiás iszap, mofetta, mikroklíma) és ezek hasznosítási lehetőségeit a balneoterápiában és kezelések során. Természetesen a jó gyakorlatok bemutatása és a fürdők fejlesztését és innovációját támogató szakpolitikák, programok bemutatása is sok érdekességet tartogatott.

A tanulmányút második részében a helyi politikusok valamint [Sovata](https://www.youtube.com/watch?v=rTAHGYaiy-c), [Praid](https://www.youtube.com/watch?v=Dq9OvC70z3A" \t "_blank), [Borsec](https://www.youtube.com/watch?v=loCcBm4Vq7M), [Băile Tușnad](https://www.youtube.com/watch?v=XtyT1HKeyTk" \t "_blank), [Covasna](https://www.youtube.com/watch?v=s5eJiruFdpM" \t "_blank), [Bazna](https://www.youtube.com/watch?v=00tfZ8t0NNo" \t "_blank) és [Ocna Sibiului](https://www.youtube.com/watch?v=GJMmB3mN2Gw&t=116s" \t "_blank) termálfürdőinek képviselői beszéltek a meglévő természeti erőforrásaikról és azok egészségre és gazdasági fejlődésre gyakorolt hatásairól valamint jővőbeli terveikről. A kovásznai Benedek Géza Szív-, és érrendszeri betegségek kórházának képviselője beszélt a különleges terápiákról, amelyeket a helyi természeti erőforrásokat felhasználva tudnak nyújtani a pácienseiknek. A természetes fürdőfejlesztés értékteremtésének példája volt a [Csiszár Fürdő](https://www.youtube.com/watch?v=FVkRET0_vZ8), amely egy hagyományos fürdő az erdő közepén, Turia településen.

Az esemény a szokásoknak megfelelően a projekt Irányító Testületének ülésével zárult, amelynek keretében a partnerek megvitatták a jövőbeli tevékenységek megvalósíthatóságát ezekben a nehéz időkben.

További információ a projektről az alábbi linkeken érhető el:

<https://www.interregeurope.eu/innovaspa/>

<https://kancellaria.palyazatok.unideb.hu/hu/innovaspa-interreg-europe>

Kérem, hogy további információért, keresse Gregán Orsolyát

+36302132506

gregan.orsolya@unideb.hu